Jelas
60°37′22″ š. pl. 1°6′0″ v. ilg.﻿ / ﻿60.62278°š. pl. 1.10000°r. ilg.﻿ / 60.62278; 1.10000 Jelas (angl. Yell) – sala Jungtinėje Karalystėje, Škotijoje, Šetlando salų šiaurinėje dalyje. Yra tarp Meinlando pietuose, Ansto šiaurės rytuose ir Fetlaro rytuose. Plotas – 212 km² (antra pagal dydį Šetlande). Ilgis 31 km, plotis iki 12,1 km. Rytiniai krantai daugiausia žemi ir smėlėti, vakariniai – aukšti ir skardingi (61–122 m). Pakrantėse gausu nedidelių sąsiaurių, sujungtų siauromis nerijomis (tombolų). Paviršius kalvotas, iškyla iki 210 m. Būdingi viržynai, pelkės. Gausu jūrinių paukščių, ūdrų. 2011 m. Jele gyveno 966 žmonės. Pagrindinės gyvenvietės – Mid Jelas, Baravo, Ulsta, Gatčeris. Verčiamasi žvejyba ir žuvininkyste, žemės ūkiu (daugiausia braškių auginimu), durpių kasimu, turizmu. Veikia keltai į Meinlandą, Anstą, Fetlarą. Sala gyvenama nuo neolitinių laikų. Viduramžiais Jele įsitvirtino vikingai. Kerkhauzo ūkis vakarų Jele Kulivo durpių kasybos vieta Loch Litlsterio ežeras Brekono paplūdimys